През 1528 г. Алвар Нунес Кабеса де Вака ги споменава под името „хан“. След това нищо не се чува за тях. Едва с установяването на испанските мисии в района започва да се споменава по-често името им. През 1748 г. някои от тях са представени в мисията Сан Габриел, но след изоставянето и през 1755 г. напускат околността. През 1750 г. се съобщава, че живеят в 5 села, чиито имена не са известни. През 1757 г. испанците построяват нова мисия на река Тринити, която да служи на акокиса и бидаи. През 1805 г. се съобщава, че от 5те им села остават само две – едното между реките Сабин и Нечес Ривър, а другото на западния бряг на река Колорадо. В навечерието на Тексаската революция през 1835 г. изчезват от историята като вероятно се сливат със съседни племена.